पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़। दूसरे चंडीगढ़ क्लब स्नूकर और बिलियड्र्स अमेच्योर चैंपियनशिप के पहले मैच में विनीत खोसला ने धर्मेंद्र हीरा को 2-1 से शिकस्त दे दी। चंडीगढ़ क्लब सेक्टर-1 में खेले पहले मैच में विनीत की शुरुआत अच्छी नहीं रही और उन्होंने अपना पहला गेम 34-37 से गंवा दिया, लेकिन इसके बाद उन्होंने जबर्दस्त वापसी करते हुए दूसरा गेम 45-23 से जीतकर स्कोर 1-1 से बराकर कर दिया। तीसरे और निर्णायक गेम में दोनों के बीच मुकाबला कांटे का रहा लेकिन अंत में जीत विनीत के ही हाथ लगी। अंतिम गेम में विनीत ने 47-45 से जीत दर्ज की।
इसके अलावा एक अन्य मैच में ऋत्विक सूद ने तरुणदीप सिंह को 2-1 से हरा दिया। पहले गेम में ऋत्विक को तरुणदीप के हाथों 29-47 के हाथों हार का सामना करना पड़ा लेकिन इसके बाद ऋत्विक ने शानदार वापसी करते हुए मैच अपने नाम कर लिया। अगले दोनों गेम ऋत्विक ने 34-30 और 21-19 से अपने नाम किए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn